**Koit Toome** (født 3. januar 1979 i Tallinn i Estland) er en estisk sanger og musikalartist. Han har representert Estland i Eurovision Song Contest to ganger: i 1998 da han ble nummer tolv med «Mere lapsed», og i 2017 da han sang «Verona» i duett med Laura Põldvere. De ble slått ut i semifinalen.

Bakgrunn
--------

Toome i 2007.
Koit Toome vokste opp i Estlands hovedstad Tallinn og ble oppdaget av musikkprodusenten Mikk Targo, på en musikkskole i 1994. Targo planla opprinnelig å lansere en solokarriere for Toome, men fant ut at skolekameraten Sirli Hiius harmoniserte vokalmessig perfekt med Toome. I stedet ble den planlagte solokarrieren omgjort ti popduoen Code One som nøt stor kommersiell suksess i Estland i 1990-årene. Duoen ble senere oppløst, men Toome og Hiius opptrer fremdeles sammen innimellom.

I 1998 representerte Koit Toome Estland i Eurovision Song Contest i Birmingham. Han ble til slutt nummer 12 av 25 med sangen «Mere lapsed» (*havets barn*). Samme år ga han ut sitt debutalbum som for det meste besto av selvskrevne låter. Toome har siden gitt fem album, både som soloartist og som del av Code One.

I 2007 vant Koit Toome den estiske versjonen av *Skal vi danse*, *Tantsud tähtedega*, sammen med dansepartneren Kertu Tänav. Koit Toome har også hatt flere oppdrag som stemmeskuespiller, der han har dubbet flere animasjonsfilmer. Han har blant annet den estiske stemmen til Lightning McQueen i Disney-filmen *Biler*.

I 2017 vant Koit Toome og Laura Põldvere sangkonkurransen *Eesti Laul* med sangen «Verona». Som følge av seieren representerte de Estland iEurovision Song Contest 2017 i Kyiv i Ukraina. Til tross for at sangen var blant forhåndsfavorittene, lyktes ikke duoen å kvalifisere seg fra semfinale 2. I stedet endte duoen på 14. plass, etter å ha blitt nummer 6 i telefonavstemningen og nummer 17 hos juryene.

Toome prøvde igjen å representere Estland i Eurovision Song Contest 2021 og var blant finalistene i Eesti Laul 2021 med sangen «We Could Have Been Beautiful».

Musikalkarriere
---------------

Koit Toome er profesjonelt aktiv innen musikkteater. Han har spilt flere roller, og debuterte i rollen som Alfred i *Tanz der Vampire* (Tallinn, 2000) og fulgte på som Marius i *Les Misérables* (Tallinn, 2001), Chris i *Miss Saigon* (Tallinn, 2002) og Tony i *West Side Story* (Tartu, 2005). Siden fulgte roller i musikaler som *Chess*, *Rent* og *Hair* i Estland og Tyskland.

Koit Toome spilte Raoul i *The Phantom of the Opera* I Vanemuine teater (2014–2016), men tok over hovedrollen som fantomet etter den norske tenoren Stephen Hansen i de siste rundene med forestillinger 2016/2017 og 2020/2021. Fra november 2017 har Koit Toome spilt ved Vanemuine-teateret i rollen som Jean Valjean i den estiske oppsetningen av *Les Misérables.*

Privatliv
---------

Koit Toome er nevø av Indrek Toome, som var statsminister i Estland fra 1988 til 1990.

Diskografi
----------

### Singler

#### Som hovedartist

| Tittel | År | Høyeste
listeplassering | Album |
| --- | --- | --- | --- |
| EST |
| «Valged ööd»
(med Getter Jaani) | 2011 | 1 | *Rockefeller Street* |
| «Talveöö»
(med Getter Jaani og Karl Madis) | — | *Jõuluvalgus* |
| «Rannamaja»
(med Getter Jaani) | 2014 | 1 | *DNA* |
| «Verona»
(med Laura) | 2017 | 2 | Non-album single |
| «—» angir at innspillingen ikke nådde listen. |

#### Som med-artist

| Tittel | År | Album |
| --- | --- | --- |
| «Pole Piiri»
(Metsakutsu med Koit Toome) | 2016 | *Kuhu koer on maetud* |
| «Your Stories»
(Cartoon med Koit Toome) | 2017 | *NCS: Colors* |

Referanser
----------

1. ↑   Discogs, Discogs artist-ID 2572958, besøkt 9. oktober 2017[Hentet fra Wikidata]
2. ↑  «Koit Toome – Free listening, videos, concerts, stats and photos at Last.fm». *last.fm*.
3. ↑  magnus@allstarz.ee. «Koit Toome».
4. ↑  «Birmingham 1998». *Eurovision.tv* **(engelsk)**. Besøkt 6. mars 2021.
5. ↑  «Kaugele siit – Koit Toome – Listen and discover music at Last.fm». *last.fm*.
6. ↑  «Koit Toome – Kaugele Siit». discogs.
7. ↑  «PIKNE McQUEEN alias Koit Toome: esimene sõit oli Moskvitši "pirukaga"» **(estisk)**. Õhtuleht. 5. august 2006.
8. ↑  Escudero, Victor M. (4. mars 2017). «Koit Toome and Laura to bring Verona to Kyiv!». Eurovision Song Contest. Besøkt 4. mars 2017.
9. ↑  News, Eurovision; News, Participants; Participants, Eurovision; Fans (11. mai 2017). «Eurovision Bookies' Roundup: The punters did it again! - ESCToday.com». *Eurovision News, Polls and Information by ESCToday* **(engelsk)**. Besøkt 22. mars 2020.
10. ↑  jadeukesc (30. april 2017). «OGAE 2017: The Winner is Revealed». *The Eurovision Times* **(engelsk)**. Besøkt 22. mars 2020.
11. ↑  «Estonia in Eurovision 2017: Koit Toome and Laura to compete in Kyiv». *eurovisionclub.tv*. 3. april 2017. Arkivert fra originalen 22. mars 2020. Besøkt 22. mars 2020.

Eksterne lenker
---------------

* (en) Koit Toome – kategori av bilder, video eller lyd på Commons Rediger på Wikidata
* (en) Koit Toome på Internet Movie Database Rediger på Wikidata
* (en) Koit Toome på Discogs Rediger på Wikidata

* (en) Koit Toome på MusicBrainz Rediger på Wikidata

* (en) Koit Toome på Spotify Rediger på Wikidata

* (en) Koit Toome på Songkick Rediger på Wikidata

* (en) Koit Toome på Last.fm Rediger på Wikidata

* (en) Koit Toome på Genius — sangtekster Rediger på Wikidata

* (en) Koit Toome på AllMusic Rediger på Wikidata
* Koit Toome på Facebook Rediger på Wikidata

* Koit Toome på Instagram Rediger på Wikidata

| Utmerkelser og prestasjoner |
| --- |
| Forgjenger:**Maarja-Liis Ilus med «Keelatud maa»** | **Estland i Eurovision Song Contest**(1998) | Etterfølger:**Evelin Samuel og Camille med «Diamond of Night»** |
| Forgjenger:**Jüri Pootsmann med «Play»** | **Estland i Eurovision Song Contest**(2017 (med Laura Põldvere)) | Etterfølger:**Elina Netsjajeva med «La forza»** |

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** ISNI **·** BBC Things **·** MusicBrainz **·** Discogs **·** AllMusic
 |